CELEX: 32005D0169
Language: sl
Date: 2005-02-24 00:00:00
Title: 2005/169/ES: Sklep Sveta z dne 24. februarja 2005 o spremembi Sklepa z dne 27. marca 2000 o pooblastilu direktorju Europola za začetek pogajanj o sporazumih s tretjimi državami in organi, ki niso povezani z EU

2.3.2005   
            
            
               SL
            
            
               Uradni list Evropske unije
            
            
               L 56/14
            
         
      SKLEP SVETA
   
   z dne 24. februarja 2005
   o spremembi Sklepa z dne 27. marca 2000 o pooblastilu direktorju Europola za začetek pogajanj o sporazumih s tretjimi državami in organi, ki niso povezani z EU
   (2005/169/ES)
   SVET EVROPSKE UNIJE JE –
   ob upoštevanju člena 42(2), člena 10(4) in člena 18 Konvencije o ustanovitvi Evropskega urada za policijo (Konvencije o Europolu) (1),
   ob upoštevanju Akta Sveta z dne 3. novembra 1998 o pravilih pri zunanjih odnosih Europola s tretjimi državami in organi, ki niso povezani z EU (2) in zlasti člena 2 Akta,
   ob upoštevanju Akta Sveta z dne 3. novembra 1998 o pravilih za sprejemanje informacij od tretjih oseb pri Europolu (3) in zlasti člena 2 Akta,
   ob upoštevanju Akta Sveta z dne 12. marca 1999 o pravilih pri prenosu osebnih podatkov Europola tretjim državam in organom (4), in zlasti členov 2 in 3 Akta,
   ob upoštevanju naslednjega –
   
               (1)
            
            
               Operativne zahteve in nujnost učinkovitega boja proti organiziranemu kriminalu preko Europola narekujejo uvrstitev Izraela na seznam tretjih držav, s katerimi bo direktor Europola glede na pooblastilo začel pogajanja.
            
         
               (2)
            
            
               Zato je treba Sklep Sveta z dne 27. marca 2000 (5) spremeniti –
            
         SKLENIL:
   Člen 1
   Sklep Sveta z dne 27. marca 2000 se spremeni, kakor sledi:
   
                
            
            
               V člen 2(1) se pod naslov „Tretje države“ v abecedni seznam vključi naslednja država:
               
                           „—
                        
                        
                           Izrael“.
                        
                     
         Člen 2
   Ta sklep se objavi v Uradnem listu Evropske unije.
   Člen 3
   Ta sklep začne veljati naslednji dan po sprejetju.
   
      V Bruslju, 24. februarja 2005
      
         
            Za Svet
         
         
            Predsednik
         
         N. SCHMIT
         
      
   
   
      (1)  UL C 316, 27.11.1995, str. 2.
   
      (2)  UL C 26, 30.1.1999, str. 19.
   
      (3)  UL C 26, 30.1.1999, str. 17.
   
      (4)  UL C 88, 30.3.1999, str. 1.
   
      (5)  UL C 106, 13.4.2000, str. 1. Sklep, kakor je bil nazadnje spremenjen s Sklepom z dne 2. decembra 2004 (UL C 317, 22.12.2004, str. 1).